
Text rozhodnutia
Súd: Krajský súd Banská Bystrica Spisová značka: 43CoPv/5/2017 Identifikačné číslo súdneho spisu: 6116223620 Dátum vydania rozhodnutia: 25. 07. 2017 Meno a priezvisko sudcu, VSÚ: JUDr. Eva Kmeťová ECLI: ECLI:SK:KSBB:2017:6116223620.4 Opravné uznesenie Krajský súd v Banskej Bystrici ako súd odvolací v senáte zloženom z predsedníčky senátu JUDr. Eva Kmeťovej a z členiek senátu JUDr. Drahomíry Dibdiakovej a JUDr. Márie Jamriškovej PhD., právnej veci žalobcu FOOD FARM, s.r.o., 920 14 Hlohovec, Dukelská 21, IČO: 31 442 226, zastúpeného ius aegis s.r.o., advokátska kancelária so sídlom Ferienčíkova 7, 811 08 Bratislava, IČO: 36 857 203 proti žalovanému 1/ N.. G. K., nar. XX. H. XXXX, bytom W. XX/XXXX, XXX XX V., zast. Advokátska kancelária JUDr. Kuric s.r.o., so sídlom Dlhý Val 11, Žilina, IČO: 36 841 200 a žalovanému 2/ AG Holding, a.s., so sídlom Hodžova 208, 010 01 Žilina, IČO: 50 097 229, o nariadení neodkladného opatrenia, o odvolaní žalovaného 1/ proti uzneseniu Okresného súdu Banská Bystrica č. k. 10CbPv/20/2016-85 zo dňa 29. decembra 2016, o návrhu na vydanie opravného uznesenia takto r o z h o d o l : Uznesenie Krajského súdu v Banskej Bystrici č.k. 43CoPv/5/2017-131 zo dňa 4. mája 2017 opravuje v jeho odôvodnení tak, že v odseku 2 veta druhá znie: Žalovaný 1/ je bývalým konateľom žalobcu, ktorý bol odvolaný z tejto funkcie dňom 15. júna 2012 a je spoločníkom disponujúcim 20% obchodným podielom, žalovaný 2/ podnikal do 12.05.2016 pod obchodným menom Food Farm Holding, a.s., nemá nič spoločné so žalobcom, je však v spojení so žalovaným 1/. o d ô v o d n e n i e : 1. Krajský súd v Banskej Bystrici ako súd odvolací uznesením 43CoPv/5/2017-131 zo dňa 4. mája 2017 potvrdil uznesenie Okresného súdu Banská Bystrica č. k. 10CbPv/20/2016-85 zo dňa 29. decembra 2016 v napadnutej časti. Žalobcovi priznal nárok na náhradu trov odvolacieho konania voči žalovanému 1/ v plnom rozsahu. 2. Žalobca podaním doručeným Krajskému súdu v Banskej Bystrici dňa 29.06.2017 podal návrh na opravu odôvodnenia vyššie uvedeného rozhodnutia krajského súdu, a to vety druhej v odseku 2 z dôvodu, že odvolací súd v uvedenej časti odôvodnenia poukázal na skutočnosti ním uvádzané v návrhu na vydanie neodkladného opatrenia, pričom nesprávne uviedol výšku podielu, ktorým disponuje žalovaný 1/ ako spoločník žalobcu. 3. Podľa § 224 zákona č. 160/2015 Z. z. Civilný sporový poriadok (ďalej aj „CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Podľa § 378 ods. 1 CSP na konanie na odvolacom súde sa primerane použijú ustanovenia o konaní pred súdom prvej inštancie, ak tento zákon neustanovuje inak. 5. Odvolací súd zistil, že v odseku 2, vete druhej odôvodnenia jeho uznesenia došlo k zrejmej nesprávnosti v pri písaní percentuálnej výšky obchodného podielu žalovaného 1/ ako spoločníka žalobcu, keď odvolací súd namiesto obchodného podiel 20% tak, ako to uviedol žalobca v návrhu na vydanie neodkladného opatrenia, nesprávne uviedol podiel 25%. 6. Zistené zrejmé nesprávnosti v písomnom vyhotovení rozhodnutia odvolacieho súdu opravil odvolací súd postupom podľa § 378 ods. 1 CSP a § 224 CSP tak, ako je uvedené vo výroku tohto rozhodnutia. Poučenie: Proti tomuto rozhodnutiu nie je odvolanie prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP).

